ล่าสุดเพิ่งจัดทริปไปนอนเล่นที่ La Toscana สวนผึ้ง ก่อนถึงรีสอร์ทจะเจอกับร้านครัวม่อนไข่ก่อน เนื่องจากเห็นรีวิวของร้านนี้เยอะมาก เลยขอลองซักที ไปถึงตอนประมาณบ่ายๆ คนแน่นร้านเลยครับ พอนั่งปุ๊ปก็รีบสั่งกลัวว่าจะช้า สั่งไป 3 เมนู ข้าวเปล่า 2 ที่ ผ่านไปแป๊ปเดียว อาหารเสริฟเลยครับ รวดเร็วทันใจมาก
เริ่มด้วยจานแรก ยำผักกูดทรงเครื่อง ผักกรอบอร่อยมาก น้ำยำรสจัดจ้านดีเลยทีเดียว ทานกับข้าวสวยกำลังอร่อยเลย จานที่ 2 คือ ฉู่ฉี่ปลาเค้า หน้าตาดูจืด แต่พอชิมแล้ว รสชาติเผ็ดดีเลยครับ อร่อย และจานสุดท้ายคือทอดมันหัวปลี อันนี้รสชาติอร่อยมาตรฐานครับ
พอตอนเช็คบิล เห็นราคาแล้วตกใจ อาหาร 3 อย่าง ข้าว 2 จาน พร้อมน้ำเปล่าน้ำแข็ง ราคาเพิ่ง 300 นิดๆเองครับ ไม่คิดว่าร้านอาหารตามแหล่งท่องเที่ยวจะมีแบบนี้ สรุปแล้วถูกใจมากครับทั้งรสชาติและราคา